Sivuliq aghnegha Yeast‑alillghilnguum Neqekrangllam Neqenghaghqellgha kaatkaq.
Tawani aghneghmi,
Jews‑et iiwleng tuqutaqegkangit penniighaghaat Passover‑em Neqenghaghqellghanun.
Maligsaaghtet aaptekaat Jesus,
“Nani yataaghqullaken Passover‑em Neqenghaghqelleghqaaneng?”
Taagken Jesus‑em pikakek maalghuk maligsaaghtegni,
“Jerusalem‑emun aglaghtek,
yugem meghtalghiim nallaghlleqiistek,
maliggnakesek.
Mangteghamun iitqan taam mangtegham yuga pinakesek,
‘Apeghtughistem whaten pisqaaten,
Nani maligsaaghtekullghiini neghnaqesteggu Passover‑em Neqenghaghqellgha?’
Kelguvikelleqiistek qemtamelngughmeng neghllagmeng,
sangwaa qamaglluni apeghiighwaaghluni ayuquq.
Tawani yataaghqunnakefkut.”
Maligsaaghtek aghulaqlutek Jerusalem‑emun,
kaasalghiimek sangwaa qamaglluni Jesus‑em apellghatun ayuqeftuq.
Enkaam Passover‑em neqekaghqaa yataaghqegkaak.
Ighivgaghyagu,
Jesus‑em kelqelluki qula maalghuk siipneqluku maligsaaghteni aglaqat tawavek mangteghamun.
Neghuutnguluteng tipelegni Jesus‑em pikii,
“Ipa ungipaatamsi,
nalighpesi neghelgusighilghiim whangamneng uveghpagunnaqngwaanga.”
Maligsaaghtet seghleghyugluteng kipullgusnaq aapqughaaqaat,
“Whangangwaa?”
Jesus‑em kiimsiqii,
“Naliqaghsi elpesi qula maalghuk siipngalghiini,
whangamnun maligulluni sagneghmun neptekanga neqekrangllaq.
Ighnegha Yugem tuquyaghqaaguq Akuzitet Igaqegkat pinaqnillghistun.
Iwernga seghleghwaaghunaqnguuq taana yuuk uveghpagutilghii Ighneghaneng Yugem!
Itagnaghnayaghtuq allgeghumangisaqumi!”
Neghuutnguluteng Jesus‑em tugukaa neqekrangllaq.
Iqamsiqayugvikluku Kiyaghneq,
aavgughluku tunquqii maligsaaghteni.
Pikii,
“Tuguluku neghiteggu,
una yugusiqaqa.”
Taagken tuguluku qayuusiq wine‑meng imalek,
iqamsiqayugvikluku Kiyaghneq,
tuunegkaa ellngitnun,
qamaglluteng meghvikaataqaat.
Jesus‑em pikii,
“Una aakwaqa,
taaggun Kiyaghneghem akequsaa apeghiighyaghqaaguq.
Tuqukuma aakwa kuuvellequq uglaapiglleghiinun yugnun.
Ipa ungipaatamsi,
wine‑meng alla meghnaanghitunga kenlanga aghneghmi tawani wine‑eghraghaq meghegkumkun Ataneghpagullghani Kiyaghneghem.”
Taagken ilagaan atughluku,
aanluteng Mount Olives‑mun pikat.
Sivuliq aghnegha Yeast‑alillghilnguum Neqekrangllam Neqenghaghqellgha kaatkaq.
Tawani aghneghmi,
Jews‑et iiwleng tuqutaqegkangit penniighaghaat Passover‑em Neqenghaghqellghanun.
Maligsaaghtet aaptekaat Jesus,
“Nani yataaghqullaken Passover‑em Neqenghaghqelleghqaaneng?”
Taagken Jesus‑em pikakek maalghuk maligsaaghtegni,
“Jerusalem‑emun aglaghtek,
yugem meghtalghiim nallaghlleqiistek,
maliggnakesek.
Mangteghamun iitqan taam mangtegham yuga pinakesek,
‘Apeghtughistem whaten pisqaaten,
Nani maligsaaghtekullghiini neghnaqesteggu Passover‑em Neqenghaghqellgha?’
Kelguvikelleqiistek qemtamelngughmeng neghllagmeng,
sangwaa qamaglluni apeghiighwaaghluni ayuquq.
Tawani yataaghqunnakefkut.”
Maligsaaghtek aghulaqlutek Jerusalem‑emun,
kaasalghiimek sangwaa qamaglluni Jesus‑em apellghatun ayuqeftuq.
Enkaam Passover‑em neqekaghqaa yataaghqegkaak.
Ighivgaghyagu,
Jesus‑em kelqelluki qula maalghuk siipneqluku maligsaaghteni aglaqat tawavek mangteghamun.
Neghuutnguluteng tipelegni Jesus‑em pikii,
“Ipa ungipaatamsi,
nalighpesi neghelgusighilghiim whangamneng uveghpagunnaqngwaanga.”
Maligsaaghtet seghleghyugluteng kipullgusnaq aapqughaaqaat,
“Whangangwaa?”
Jesus‑em kiimsiqii,
“Naliqaghsi elpesi qula maalghuk siipngalghiini,
whangamnun maligulluni sagneghmun neptekanga neqekrangllaq.
Ighnegha Yugem tuquyaghqaaguq Akuzitet Igaqegkat pinaqnillghistun.
Iwernga seghleghwaaghunaqnguuq taana yuuk uveghpagutilghii Ighneghaneng Yugem!
Itagnaghnayaghtuq allgeghumangisaqumi!”
Neghuutnguluteng Jesus‑em tugukaa neqekrangllaq.
Iqamsiqayugvikluku Kiyaghneq,
aavgughluku tunquqii maligsaaghteni.
Pikii,
“Tuguluku neghiteggu,
una yugusiqaqa.”
Taagken tuguluku qayuusiq wine‑meng imalek,
iqamsiqayugvikluku Kiyaghneq,
tuunegkaa ellngitnun,
qamaglluteng meghvikaataqaat.
Jesus‑em pikii,
“Una aakwaqa,
taaggun Kiyaghneghem akequsaa apeghiighyaghqaaguq.
Tuqukuma aakwa kuuvellequq uglaapiglleghiinun yugnun.
Ipa ungipaatamsi,
wine‑meng alla meghnaanghitunga kenlanga aghneghmi tawani wine‑eghraghaq meghegkumkun Ataneghpagullghani Kiyaghneghem.”
Taagken ilagaan atughluku,
aanluteng Mount Olives‑mun pikat.